Document ID: 32010D0721

KOMISIJAS LĒMUMS
(2010. gada 26. novembris)
par dažu Francijas maksājumu aģentūru grāmatojumu noskaidrošanu attiecībā uz Eiropas Lauksaimniecības fonda lauku attīstībai (ELFLA) finansētiem izdevumiem 2008. finanšu gadā
(izziņots ar dokumenta numuru C(2010) 8220)
(Autentisks ir tikai teksts franču valodā)
(2010/721/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (1) un jo īpaši tās 30. un 33. pantu,
apspriedusies ar Fonda komiteju,
tā kā:
(1)
Ar Komisijas Lēmumu 2009/373/EK (2) un 2010/59/ES (3) ir veikta visu maksājumu aģentūru grāmatojumu noskaidrošana par 2008. finanšu gadu, izņemot Vācijas maksājumu aģentūras Bayern, Grieķijas maksājumu aģentūras OPEKEPE, Francijas maksājumu aģentūras ODARC un Itālijas maksājumu aģentūras ARBEA grāmatojumus.
(2)
Pēc jaunas informācijas saņemšanas un papildu pārbaudēm Komisija tagad var pieņemt lēmumu par Francijas maksājumu aģentūras ODARC iesniegto grāmatojumu pilnīgumu, precizitāti un ticamību attiecībā uz izdevumiem, ko finansējis Eiropas Lauksaimniecības fonds lauku attīstībai (ELFLA).
(3)
Saskaņā ar Regulas (EK) Nr. 1290/2005 30. panta 2. punktu šis lēmums neskar Komisijas vēlāk pieņemtos lēmumus, ar kuriem no Kopienas finansējuma izslēdz izdevumus, kas nav veikti saskaņā ar Kopienas noteikumiem,
IR PIEŅĒMUSI ŠO LĒMUMU.
1. pants
Ar šo lēmumu ir noskaidroti Francijas maksājumu aģentūras ODARC grāmatojumi attiecībā uz Eiropas Lauksaimniecības fonda lauku attīstībai (ELFLA) finansētiem izdevumiem 2008. finanšu gadā.
Pielikumā ir norādītas summas, kas saskaņā ar šo lēmumu ir atgūstamas no attiecīgajām dalībvalstīm vai tām izmaksājamas, tostarp tās summas, kuras radušās Regulas (EK) Nr. 1290/2005 33. panta 8. punkta piemērošanas rezultātā.
2. pants
Šis lēmums ir adresēts Francijas Republikai.
Briselē, 2010. gada 26. novembrī

Labels: 4
19
6
18
15